WORK บวกแรง 5% ลุ้นกำไรปีนี้โตทะลัก 167% โบรกเชียร์ซื้อเป้า 30.25 บ.
WORK บวกแรง 5% ลุ้นกำไรปีนี้โตทะลัก 167% หลังบริหารต้นทุน-ค่าใช้จ่ายดีเยี่ยม โบรกแนะซื้อเป้า 30.25 บ.
WORK บวกแรง 5% ลุ้นกำไรปีนี้โตทะลัก 167% หลังบริหารต้นทุน-ค่าใช้จ่ายดีเยี่ยม โบรกแนะซื้อเป้า 30.25 บ.
28 ก.ย. 2564

ผู้สื่อข่าวรายงานว่า วันนี้(27 ก.ย.64) ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 10.46 น. อยู่ที่ระดับ 23.70 บาท บวก 1.20 บาท หรือ 5.31% ด้วยมูลค่าซื้อขาย 88.72 ล้านบาท

บล.โนมูระ พัฒนสิน ระบุในบทวิเคราะห์ (13ส.ค.64) ว่า WORK (Upgrade TP from 29.25 to 30.25) มีมุมมอง Positive ต่อกำไรสุทธิไตรมาส 2/2564 ของ WORK ที่ 154 ลบ. สูงกว่าคาด +37% จากการบริหารต้นทุนและค่าใช้จ่ายได้ดีกว่าคาด และกำไรไตรมาส 2/2564 เติบโตสูง +7,225% เทียบช่วงเดียวกันของปีก่อนและ +31% เทียบไตรมาสก่อนหน้า จาก (1) การรับมือวิกฤติ COVID-19 ได้ดีขึ้น (2) รายการใหม่ได้รับความนิยม และ (3) บริหารต้นทุนและค่าใช้จ่ายได้ดีขึ้น
ยังคาดกำไรสุทธิปี 2564 เติบโต +167% เทียบช่วงเดียวกันของปีก่อนและปี 2565 เติบโตต่อเนื่อง +29% เทียบช่วงเดียวกันของปีก่อนราคาหุ้น WORK ปัจจุบันซื้อขายที่ Forward PE22F เพียง 15 เท่า ต่ำกว่าค่าเฉลี่ยในอดีตและกลุ่มอยู่ที่ 24 เท่า และ 25 เท่า